ประกาศกรมธุรกิจพลังงาน เรื่อง ยกเลิกประกาศกรมธุรกิจพลังงาน เรื่อง ระเบียบการอนุญาตให้ผู้ค้าน้ำมันตามมาตรา ๗ มอบหมายให้ผู้ค้าน้ำมันตามมาตรา 7 รายอื่น หรือผู้บรรจุก๊าซรายใดเป็นผู้ดำเนินการบรรจุก๊าซแทน การขอรับและการแสดงเครื่องหมายประจำตัวของผู้บรรจุก๊าซ และการปิดผนึกลิ้นถังก๊าซหุงต้ม พ.ศ. 2547 พ.ศ. 2555
ประกาศกรมธุรกิจพลังงาน
ประกาศกรมธุรกิจพลังงาน
เรื่อง
ยกเลิกประกาศกรมธุรกิจพลังงาน
เรื่อง
ระเบียบการอนุญาตให้ผู้ค้าน้ำมันตามมาตรา ๗ มอบหมายให้
ผู้ค้าน้ำมันตามมาตรา
๗ รายอื่น หรือผู้บรรจุก๊าซรายใดเป็นผู้ดำเนินการบรรจุก๊าซแทน
การขอรับและการแสดงเครื่องหมายประจำตัวของผู้บรรจุก๊าซ
และการปิดผนึกลิ้นถังก๊าซหุงต้ม
พ.ศ. ๒๕๔๗
พ.ศ. ๒๕๕๕
 

ตามที่ได้ออกประกาศกรมธุรกิจพลังงาน เรื่อง
ระเบียบการอนุญาตให้ผู้ค้าน้ำมันตามมาตรา ๗ มอบหมายให้ผู้ค้าน้ำมันตามมาตรา ๗
รายอื่น หรือผู้บรรจุก๊าซรายใด
เป็นผู้ดำเนินการบรรจุก๊าซแทนการขอรับและการแสดงเครื่องหมายประจำตัวของผู้บรรจุก๊าซ
และการปิดผนึกลิ้นถังก๊าซหุงต้ม พ.ศ. ๒๕๔๗ นั้น

บัดนี้ เห็นสมควรยกเลิกประกาศดังกล่าว
เนื่องจากปัจจุบันกรมธุรกิจพลังงานได้มีการกำหนดระเบียบปฏิบัติเกี่ยวกับการยื่นขออนุญาตมอบหมายให้ดำเนินการบรรจุก๊าซแทน
การขอรับเครื่องหมายประจำตัวของผู้บรรจุก๊าซ การปิดผนึกลิ้นถังก๊าซหุงต้ม
และการสั่งพักใช้หรือเพิกถอนการอนุญาตมอบหมายให้ดำเนินการบรรจุก๊าซแทนไว้ในฉบับเดียวกันแล้ว
โดยที่ระเบียบดังกล่าวมีเนื้อหาครอบคลุมและสอดคล้องกับสถานการณ์ปัจจุบัน ดังนั้น
อาศัยอำนาจตามความในข้อ ๑๗ ของคำสั่งนายกรัฐมนตรี ที่ ๔/๒๕๔๗ เรื่อง
กำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓
ธันวาคม พ.ศ. ๒๕๔๗ อธิบดีกรมธุรกิจพลังงาน จึงออกประกาศไว้ ดังต่อไปนี้

ข้อ ๑ ประกาศนี้เรียกว่า ประกาศกรมธุรกิจพลังงาน เรื่อง ยกเลิกประกาศกรมธุรกิจพลังงาน เรื่อง ระเบียบการอนุญาตให้ผู้ค้าน้ำมันตามมาตรา
๗ มอบหมายให้ผู้ค้าน้ำมันตามมาตรา ๗ รายอื่น หรือผู้บรรจุก๊าซรายใดเป็นผู้ดำเนินการบรรจุก๊าซแทน
การขอรับและการแสดงเครื่องหมายประจำตัวของผู้บรรจุก๊าซ
และการปิดผนึกลิ้นถังก๊าซหุงต้ม พ.ศ. ๒๕๔๗ พ.ศ. ๒๕๕๕

ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้ยกเลิกประกาศกรมธุรกิจพลังงาน
เรื่อง ระเบียบการอนุญาตให้ผู้ค้าน้ำมันตามมาตรา ๗ มอบหมายให้ผู้ค้าน้ำมันตามมาตรา
๗ รายอื่น หรือผู้บรรจุก๊าซรายใด เป็นผู้ดำเนินการบรรจุก๊าซแทนการขอรับและการแสดงเครื่องหมายประจำตัวของผู้บรรจุก๊าซ
และการปิดผนึกลิ้นถังก๊าซหุงต้ม พ.ศ. ๒๕๔๗ ลงวันที่ ๒๓ ธันวาคม พ.ศ. ๒๕๔๗


ประกาศ
ณ วันที่ ๑๑ พฤษภาคม พ.ศ. ๒๕๕๕
วีระพล
จิรประดิษฐกุล
อธิบดีกรมธุรกิจพลังงาน










ปริยานุช/ผู้จัดทำ
๒๕ มิถุนายน
๒๕๕๕

ณัฐพร/ผู้ตรวจ
๒๕ มิถุนายน
๒๕๕๕

















































[๑] ราชกิจจานุเบกษา
เล่ม ๑๒๙/ตอนพิเศษ ๙๔ ง/หน้า ๙/๑๕ มิถุนายน ๒๕๕๕